Bob Dylan

eta|Bob Dylan kaj Prezidento de Usono Barack Obama en la Blanka Domo, (la 9an de februaro, 2010)
eta|300ra|<center>Bob Dylan dum koncerto de 1996 en Stokholmo
eta|240ra|eta|Bob Dylan kaj la ensemblo "The Band", en 1974
eta|240ra|eta|Bob Dylan 1984 en Barcelono, (Hispanio)
eta|250ra|Allen Ginsberg kaj Bob Dylan en 1975
Bob DYLAN [bab dilan] naskiĝis kiel Robert Allen ZIMMERMAN [robt eln ZImamen] je la 24-a de majo 1941 en Duluth (Minesoto). Li havas la renomon de unu el la plej grandaj kantaŭtoroj de Usono. Ĉi tiu estas la unua artisto en la historio de muziko, kiu gajnis la Nobel-premion, kiam li gajnis la Nobelpremion pri literaturo en 2016.

Dum la 1960-aj jaroj li ĝuis grandajn sukcesojn, ekzemple per sia kanto "Blowin' in the Wind", kiu iĝis kvazaŭa himno de la usona homrajta movado. Interalie li kantis dum la "marŝo al Vaŝingtono" (dum kiu Martin Luther King prezentis sian faman paroladon pri "Mi havas Revon"). Dum ĉi tiu tempoperiodo, okazis signifaj sociaj ŝanĝoj en Usono. Tamen eĉ hodiaŭ evidentiĝas la granda influo de Dylan al la mondo de populara muziko kaj multaj muzikistoj tra la mondo.

Oni konsideras, ke Dylan etendis la limojn de populara muziko preter la konataj temoj de "li kaj ŝi" en la sferojn de politiko, filozofio kaj pli. La tekstoj en liaj kantoj estas karakterizitaj per duoblaj signifoj kaj multaj vortludoj. En siaj kantoj, Dylan renovigis la konatajn kadrojn de usona muziko kaj ĉerpis el la originoj de Folka muziko, Kontreo, Bluso, Rokenrolo kaj eĉ Ĵazo, Svingo kaj Broadway-muziko.

Bob Dylan ankaŭ estas pentristo. Liaj pentraĵoj estis ekspoziciitaj en multaj ekspozicioj.

Rolling Stone revuo vicigis Dylan dua en la listo de la 100 plej grandaj artistoj de ĉiuj tempoj.

 La Nobel-premio 
eta|Nobel-premio pri literaturo 2016 por Bob Dylan anoncita de Sara Danius en Stokholmo (Svedio)
Li ricevis la Nobelpremion pri literaturo la 13-an de oktobro 2016.
La motivaĵo de la premio asertas ke Dylan “kreis novan poezian esprimon en la kadro de la granda tradicio de la usona kanzono”. Bob Dylan certe ne limiĝis verki “nurajn kanzonetojn” sed li fingromontris kontraŭ milito kaj sociaj maljustaĵoj, ankaŭ pagante persone.

Estas simptoma la komento de Vatikana Radio (elsendo de la 13-a de oktobro 2016):

http://it.radiovaticana.va/news/2016/10/

La elekto de Bob Dylan estas sendube kundividita de granda parto el tiu generacio kiu, en la jaroj inter 1960 kaj 1970, trovis sur siaj ŝultroj la pezaĵon de la serĉado de novaj ideoj sur kiuj bazi la socion de la estonteco, idealoj kiuj, parte, estis prikantitaj de la usona kantisto, kiu siavice inspiriĝis al la kantaŭtoroj kiuj jam flirtigis la flagon de pacifismo, de la defendo de la homaj rajtoj kaj de la medio.

Skribis ĉe Fejsbuko Giulio Cappa:

Kiam oni donis la Nobelpremion al Dario Fo, la aspekto kiu ŝajnis al mi pozitiva el tiu premio, estis la malfermiĝo al nekutima literatura ĝenro: la teatro parolata pli ol skribita. Elekto simila tiu hodiaŭa pri Bob Dylan: por la unua fojo oni allasis en la olimpon de la alta literaturo iun aŭtoron de kanzonoj. Ĉifoje tamen apud la revolucia valoro de la elekto de la ĝenro ekzistas ankaŭ iu tute eksterduba literatura valoro. Interalie, el la tekstoj de la kanzonoj de Bob Dylan devenas dirmanieroj kaj tutaj frazoj kiuj iamaniere apartenas al iu tutmonda kundividita kulturo: kaj ĝuste tion faras poetoj, riĉig kaj renovigi la lingvaĵon.

 En Esperanto 
En Esperanto ekzistas la versio de 3 kanzonoj de Bob Dylan, tradukitaj de Wouter Frank Pilger kaj registritaj de Duo Espera en 1968 en la albumo “Jen nia mondo”:

- Blowin’ in the Wind - Blovas la vent’;

- Don’t think twice, it’s all right - Tamen ĉio en ordo;

- With God on our side - Kun helpo de Di’.

La unuan kanzonon, verkitan kiam la aŭtoro havis nur 21 jarojn; Dylan diris  komentante tiujn versojn:

“La unua maniero respondi al la demandoj de ĉi tiu kanzono estas, ke oni komencu starigi ilin al si. Sed la homoj devas pli frue trovi la venton”.

La kanzono enhavas eron da optimismo: respondo ekzistas, kaj por ĝin alporti sufiĉos venta ekblovo (kondiĉe ke oni volu serĉi ĝin).

+

Jen la teksto de:

- la kanzono Blowin’ in the Wind, en la angla:

kaj en Esperanto;BLOWIN’ IN THE WINDBob DylanBLOVAS LA VENT’Bob Dylan, trad. Wouter Pilger How many roads must a man walk down
 before you call him a man?
 Yes, ‘n’ how many seas must a white dove sail
 before she sleeps in the sand?
 Yes, ‘n’ how many times must the cannon balls fly
 before they’re forever banned?

 The answer, my friend, is blowin’ in the wind,
 the answer is blowin’ in the wind.

 How many times must a man look up
 before he can see the sky?
 Yes, ‘n’ how many ears must one man have
 before he can hear people cry?
 Yes, ‘n’ how many deaths will it take till he knows
 that too many people have died?

 The answer, my friend, is blowin’ in the wind,
 the answer is blowin’ in the wind.

 How many years can a mountain exist
 before it’s washed to the sea?
 Yes, ‘n’ how many years can some people exist
 before they’re allowed to be free?
 Yes, ‘n’ how many times can a man turn his head,
 pretending he just doesn’t see?

 The answer, my friend, is blowin’ in the wind,
 The answer is blowin’ in the wind. Kiom da vojoj laŭiru la hom’
 ĝis estos li hom’ laŭ merit’?
 Jes ja! Kiom da maroj laŭŝvebu kolomb’,
 ĝis ĝi dormos sur strando kun fid’?
 Jes ja! Kiom da fojoj plu pafos kanon’,
 ĝis ĉesos por ĉiam milit’?

 Respondon, amik’, al ni blovas la vent’;
 respondon al ni blovas la vent’.

 Kiom ĉielon rigardu la hom’,
 ĝis vidos li pli ol la ter’?
 Jes ja! Kiom oreloj plu taŭgas al li,
 ĝis aŭdiĝas plorad’ de mizer’?
 Jes ja! Kiom da mortoj konvinkos lin,
 ke tro multajn mortigis sufer’?

 Respondon, amik’, al ni blovas la vent’;
 respondon al ni blovas la vent’.

 Kiom da jaroj ekzistu montar’,
 ĝis laviĝos al maro ĝi?
 Jes ja! Kiom da jaroj ekzistu homgrup’,
 ĝis rompiĝos malam-tradici’?
 Jes ja! Kiom, turnante la kapon, povas hom’
 pretendi, ke ne vidas li?

 Respondon, amik’, al ni blovas la vent’;
 respondon al ni blovas la vent’.

 Diskaro 
 Albumoj 

 Bob Dylan, 1962
 The Freewheelin' Bob Dylan, 1963
 The Times They Are a-Changin', 1964
 Another Side of Bob Dylan, 1964
 Bringing It All Back Home, 1965
 Highway 61 Revisited, 1965
 Blonde On Blonde, 1966
 John Wesley Harding, 1967
 Nashville Skyline, 1969
 Self Portrait, 1970
 New Morning, 1970
 Pat Garrett & Billy the Kid, 1973
 Dylan, 1973
 Planet Waves, 1974
 Blood On The Tracks, 1975
 The Basement Tapes, 1975
 Desire, 1976
 Street Legal, 1978
 Slow Train Coming, 1979
 Saved, 1980
 Shot of Love, 1981
 Infidels, 1983
 Empire Burlesque, 1985
 Knocked Out Loaded, 1986
 Down In The Groove, 1988
 Oh Mercy, 1989
 Under the Red Sky, 1990
 Good as I Been To You, 1992
 World Gone Wrong, 1993
 Time Out Of Mind, 1997
 "Love and Theft", 2001
 Modern Times, 2006
 Together Through Life, 2009
 Christmas In The Heart, 2009
 Tempest, 2012
 Shadows in the Night, 2015
 Fallen Angels, 2016
 Triplicate, 2017
 Rough and Rowdy Ways, 2020
 Shadow Kingdom, 2023

 Apartaj kantoj 

 Blowin' in the Wind
 Like a Rolling Stone
 Mr. Tambourine Man

 Filmoj 
 Pat Garrett and Billy the Kid, 1973

Kategorio:Usonaj gitaristoj
Kategorio:Usonaj kantistoj
Kategorio:Harmonikistoj
Kategorio:Usonaj blusaj kantistoj
Kategorio:Folkkantistoj
Kategorio:Artistnomoj
Kategorio:Nobel-premiitoj pri literaturo
Kategorio:Naskiĝintoj la 24-an de majo
Kategorio:Usonaj Nobel-premiitoj